"O‘zbekiston havo yo‘llari" milliy aviakompaniyasi (MAK) 2017 yilning 1 yanvaridan Nyu-York va Istanbul yo‘nalishlaridagi reyslarida yuklarni tashish qoidalarini o‘zgartiradi. Bu haqida MAK rasmiy saytida xabar berildi. Kiritilgan o‘zgarishlarga muvofiq yuklarni bepul tashishning quyidagi qoidalari joriy etiladi: Toshkent - Nyu-York va ortga qaytish - Ekonom toifa: har birining vazni 23 kilogrammdan ko‘p bo‘lmagan 2 o‘rin - Biznes toifa: har birining vazni 32 kilogrammdan ko‘p bo‘lmagan 2 o‘rin - 158 santimetrdan ortiq bo‘lmagan har bir o‘rin uch o‘lcham summasida Toshkent-Istanbul va ortga qaytish - Ekonom toifa: 35 kilogramm – Biznes toifa: 40 kilogramm